EKSKLUSIEF: Suretha Brits se brief uit die tronk ná Pofadder-moord | Huisgenoot
Suretha Brits het op 15 November skuld beken op aanklagte van roof en die moord op haar man, maar in 'n brief aan Huisgenoot vertel sy 'n rillerverhaal van beweerde fisieke en emosionele mishandeling. Foto: Gallo Images/Die Burger/Anena Burger
In haar tronksel in Upington, waar sy al agt maande verhoorafwagtend is weens die huurmoord op haar man, neem Suretha Brits 'n pen en begin skryf: "Ek het die grootste fout van my lewe gemaak om die reg in my eie hande te neem . . ."
En so begin die aanloop tot 'n dramatiese wending in die Pofadder-moordsaak.
Weg van die fel kollig van openbare oordeel bieg die aantreklike brunet (31): Ja, sy hét haar man, die hoteleienaar Leon Brits (41), laat vermoor. Maar dis meer as net 'n skuldbekentenis. Want in haar netjiese, kursiewe handskrif vertel Suretha die verhaal van 'n minderjarige meisie in 'n seksuele verhouding met 'n volwasse en gesiene dorpenaar.
leon britssuretha britsmaya britsjacques van vuurenpofadderupingtonpofadder-moordhoteleiswembadhuurmoordverwurg